Halliste 26. september 2023 nr

**Vallavara võõrandamine**

**(metsa raieõiguse müük)**

Karjääri kinnistul, Veelikse külas, Mulgi vallas kasvava metsa omamine ei ole Mulgi vallale valitsemise otstarbeks vajalik ning selle muul viisil vallavarana kasutamine ja käsutamine ilma võõrandamiseta ei ole vallale kasulik.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 35

**Mulgi Vallavolikogu o t s u s t a b:**

1. Võõrandada enampakkumise korras Mulgi vallale kuuluv metsa raieõigus Mulgi vallas, Karjääri kinnistul ( katastritunnus 48001:001:0202). Metsateatise kohaselt on lubatud korraldada harvendusraie 58 tm ja lageraie 743 tm.
2. Enampakkumine viia läbi elektrooniliselt internetikeskkonnas.
3. Määrata kasvava metsa müügi alghinnaks 26 000 (kakskümmend kuus tuhat) eurot.
4. Tunnistada kehtetuks Mulgi Vallavolikogu 29.08.2023 otsus nr 138.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees

Lisa 1: metsateatis

Lisa 2: asendiplaan